# Америго Веспучи

### от Уикипедия, свободната енциклопедия

Америго Веспучи италиански мореплавател
Роден: | 9 март 1454 Флоренция, Италия
Починал: | 22 февруари 1512 Севиля, Испания

Америго Веспучи (на италиански: Amerigo Vespucci , на испански: Américo Vespucio или Amerigo Vespucci) (1454-1512) е италиански търговец и картограф. Участник в I испанска (1499-1500) и I португалска (1501-02) експедиция край бреговете на Южна Америка. Пръв изказва предположение, че тези земи са нов континент, а не част от Азия. През 1507 германският картограф Мартин Валдземюлер в "Увод в космографията" нарича на негово име новооткрития континент.

Америго Веспучи е роден на 9 март 1454 във Флоренция. Баща му Настасио Веспучи е нотариус. Семейството му се считало за едно от най-културните и уважавани в града. Като пример се посочва как през 1472 баща му възлага на един от най-известните художници Доменико Джарландажо да изрисува семейството на стените на църква построена от негов прародител през 1383. Важна роля в живота на Америго играе чичо му Джорджио Антонио Веспучи, каноник, учен, колекционер на ръкописи и собственик на богата библиотека. Когато достига възраст за училище Америго постъпва в училището на чичо си, което е открито през 1450 и в него се обучават децата на флорентинската аристокрация.

Ролята на Веспучи в изследването на Америка е спорна, главно заради две от неговите писма чиято автентичност е под съмнение: Mundus Novus („Нов Свят“) и Lettera (или „Четирите пътешествия“). Докато някои предполагат че Веспучи е преувеличавал своята роля и е писал измислици, някои предполагат че двете писма са фалшификации писани от други през същия период.

Вероятно заради публикациите на тези писма и широкото им разпространение Мартин Валдземюлер решава да нарече новият континент на името на Веспучи в неговия световен атлас. Веспучи е наричал себе си Америкус (Americus Vespucius) в неговите писания на латински, така че Валдземюлер базира името на новия континент на латинската версия на първото име на Веспучи, като му придава женската форма Америка. Америго от своя страна е вероятно италианска форма на средновековното име Емерикус, което през немската форма Хейнрих (Heinrich) идват от германското име Haimirich.

Взето от „http://bg.wikipedia.org../../../%D0%B0/%D0%BC/%D0%B5/%D0%90%D0%BC%D0%B5%D1%80%D0%B8%D0%B3%D0%BE_%D0%92%D0%B5%D1%81%D0%BF%D1%83%D1%87%D0%B8_0554.html“.

Категории: Италианци | Мореплаватели

##### Views

- Статия
- Беседа
- Текуща версия

##### Търсене

##### На други езици

- Asturianu
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- ಕನ್ನಡ
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Српски / Srpski
- Svenska
- Kiswahili
- Türkçe
- Українська
- 中文